Artemis 2

Artemis 2 (ametlikult Artemis II) on NASA Artemise programmi teine missioon. See on Space Launch System'i (SLS) teine lend ning Orioni kosmoselaeva ja Artemise programmi esimene mehitatud missioon. See on ühtlasi esimene mehitatud lend väljapoole Maa-lähedast orbiiti ning esimene mehitatud lend ümber Kuu pärast 1972. aastal toimunud missiooni Apollo 17. 

NASA nimetas missiooni meeskonna 2023. aasta aprillis. 2025. aasta septembris teatas NASA, et plaanib missiooni starti veebruaris 2026. Start on kavandatud mitte varem kui 6. märtsil 2026. 

Kümnepäevase missiooni käigus lendavad NASA astronaudid Reid Wiseman, Victor Glover ja Christina Koch ning Kanada Kosmoseagentuuri astronaut Jeremy Hansen ümber Kuu ja tagasi Maale. Plaani kohaselt möödub Artemis II Kuust ligikaudu 7400 kilomeetri kauguselt ning suundub seejärel tagasi Maale. Gloverist saab esimene tumedanahaline inimene, Kochist esimene naine ning Hansenist esimene mitteameeriklane, kes lahkub madalalt Maa orbiidilt ja tiirleb ümber Kuu. Missioon viib meeskonna Maast kaugemale kui ükski varasem inimkonna kosmoselend ning Maa atmosfääri sisenemisel saavutatakse rekordiline kiirus ligikaudu 40 000 km/h.

2026. aasta 17. jaanuaril tarniti 98 meetri kõrgune kuurakett 1,6 km/h liikuva roomikmasinaga stardiplatvormile. Liigutamist alustati varahommikul ja lõpetati videvikus. Järgmiseks katsetati raketi kütust.

Meeskond

+ Artemis 2 meeskond Amet  Nimi  Komandör   Gregory WisemanTeine kosmoselend Piloot   Victor GloverTeine kosmoselend 1. missiooni spetsialist   Christina KochTeine kosmoselend 2. missiooni spetsialist   Jeremy HansenCSAEsimene kosmoselend

Viited

Kategooria:Artemise programmi missioonid
Kategooria:2026